Συντεταγμένες: 42°41′46.03″N 41°29′58.67″E﻿ / ﻿42.6961194°N 41.4996306°E﻿ / 42.6961194; 41.4996306

Η εκκλησία του Ιλόρι
Η **Eκκλησία του Ιλόρι του Αγίου Γεωργίου** ( γεωργιανά: ილორის წმ. გიორგის ეკლესია) είναι μια μεσαιωνική Αμπχαζική Ορθόδοξη Εκκλησία που βρίσκεται στο ομώνυμο χωριό της περιφέρειας Οτσαμτσίρα στην Αμπχαζία της Γεωργίας. Είναι θολωτή, μονόκλιτη και αντιπροσωπευτική της Γεωργιανής αρχιτεκτονικής τεχνοτροπίας. Χτίστηκε τον 11ο αιώνα και έχει τροποποιηθεί και ανακαινιστεί αρκετές φορές ως σήμερα. Είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας.

Η πολύτιμη εικόνα του Αγίου Γεωργίου που δωρίστηκε με εντολή του Πρίγκιπα της Μινγκρελίας στην εκκλησία του Ιλόρι τον 16ο αιώνα.

Ιστορία
-------

Η εκκλησία του Ιλόρι χτίστηκε στο ομώνυμο χωριό στις αρχές του 11ου αιώνα, όπως αναφέρεται σε 5 Γεωργιανές επιγραφές που βρίσκονται στην ανατολική της πρόσοψη.

Τον 16ο αιώνα με εντολή του Πρίγκιπα της Μινγκρελίας Γκιόργκι Γ' Νταντιάνι (βασ. 1572—1582), και με ενέργειες του μητροπολίτη Κιρίλε Χουανίτζε, δωρίστηκε στην εκκλησία του Ιλόρι μία εξαιρετική εικόνα του Αγίου Γεωργίου. Είναι μία τρίπτυχη αναδιπλούμενη εικόνα που απεικονίζει στο κέντρο τον Άγιο Γεώργιο πολεμιστή και εκατέρωθεν αυτού τον Άγιο Δημήτριο και τον Άγιο Θεόδωρο.

Νομίσματα που απεικονίζουν την εκκλησία του Ιλόρι
Τον 17ο αιώνα με εντολή του Πρίγκιπα της Μινγκρελίας Λεβάν Β' Νταντιάνι έγιναν εργασίες ανακατασκευής στην εκκλησία.

Το 1736 οι Οθωμανοί που εισέβαλαν στην περιοχή έκαψαν την εκκλησία του Ιλόρι. Τον ίδιο αιώνα η εκκλησία ανακατασκευάστηκε από τους πρίγκιπες του Οντίσι (παλαιά ονομασία του Σαμεγκρέλο Μινγκρελίας). Η εκκλησία του Ιλόρι έχει περιγραφεί από αρκετούς Δυτικούς και Γεωργιανούς λόγιους και μελετητές, όπως ο Βακχούστι Μπαγρατιόνι που τον 18ο αιώνα την περιέγραψε ως: *«η εκκλησία του Αγίου Γεωργίου... άνευ θόλου, μικρή, ευρύχωρη και διακοσμημένη».*

Τον 19ο και τον 20ο αιώνα έχουν γίνει εργασίες αποκατάστασης, ανακαινίσεις και τροποποιήσεις στην εκκλησία.

17ος αιώνας1884Ιστορικές εικόνες της εκκλησίας
Την 23 Νοεμβρίου 2009, για τον εορτασμό της Ημέρας του Αγίου Γεωργίου, η Εθνική Τράπεζα της Γεωργίας εξέδωσε 1.500 κέρματα των 10 λάρι που απεικονίζουν την εκκλησία του Ιλόρι. Την 6η Δεκεμβρίου 2010 η Εθνική Τράπεζα της Γεωργίας, για την σειρά «Ιστορικά Μνημεία της Αμπχαζίας», εξέδωσε 1000 νομίσματα των 10 άπσαρ που απεικονίζουν την εκκλησία του Ιλόρι. Την 9η Φεβρουαρίου 2011 η κυβέρνηση της Αμπχαζίας μετέφερε την εκκλησία από την Γεωργιανή Ορθόδοξη Εκκλησία, στην οποία υπαγόταν αρχικά, στην Αμπχαζική Ορθόδοξη εκκλησία.

Περιγραφή
---------

Η εκκλησία του Ιλόρι είναι μονόκλιτη. Αρχικά δεν είχε θόλο, ο υφιστάμενος θόλος είναι μεταγενέστερη προσθήκη. Έχει 2 εισόδους, στα δυτικά και νότια. Στο εσωτερικό της είναι τοιχογραφημένη και φωτίζεται από 6 παράθυρα. Στο εξωτερικό της είναι σοβαντισμένη, χρωματισμένη λευκή με ερυθρές αψίδες και διακοσμημένη με ανάγλυφα. Διαθέτει καμπαναριό και περιβάλλεται από φράχτη.

Παραπομπές
----------

1. 1 2 3  «ილორის წმ. გიორგის ეკლესია». *georoyal.ge*. Ανακτήθηκε στις 30 Αυγούστου 2019.
2. 1 2 3  «ილორის წმიდა გიორგის სახელობის ეკლესია». *novators.ge*. Ανακτήθηκε στις 30 Αυγούστου 2019. [*νεκρός σύνδεσμος*]
3. ↑  Giorgi Kalandia (2009). *Dadianebis sasaxletʻa istoriul-arkʻitekʻturuli muzeumis gzamkvlevi*. *Dadianebis sasaxleši muzeumi*. Zugdidi: Dadiani Palaces Historical and Architectural Museum. ISBN 9789941019913. 651497578.
4. ↑  Η εικόνα τώρα φυλάσσεται στο Παλάτι Νταντιάνι
5. ↑  «Национальный Банк Республики Абхазия : Монеты». *web.archive.org*. 18 Μαΐου 2012. Αρχειοθετήθηκε από το πρωτότυπο στις 18 Μαΐου 2012. Ανακτήθηκε στις 30 Αυγούστου 2019. CS1 maint: Unfit url (link)
6. ↑  «Памятник грузинского зодчества взывает о помощи». *web.archive.org*. 13 Ιουλίου 2015. Αρχειοθετήθηκε από το πρωτότυπο στις 13 Ιουλίου 2015. Ανακτήθηκε στις 30 Αυγούστου 2019. CS1 maint: Unfit url (link)